Osman I

Osman I otabâ Osman Ghazi (bhâsa Arab: عثمان غازى, Osmān Ġāzī; lahèr 656 Hijriah (1276 M)Ash-Shalabi, Dr. Ali Muhammad (2021). Muhammad Al-Fatih Sang Penakluk. Solo: Al-Wafi Publishing. sèdhâ 1323 Masèhi)Kafadar, Cemal (1995). Between Two Worlds: The Construction of the Ottoman State. hlm. 16. By the time of Osman's death (1323 or 1324)... iyâ arèya pèmpènan kapèng sèttong Kasoltanan Utsmaniyah sè è jhâmanna ghi' aropa'aghi kabhupatèn kènè' è bâbâna Kasoltanan Seljuk samarèna ramana sèdhâ. Dhingla Seljuk rosak, Osman I mardhika'aghi wilayana ḍâri Seljuk bân dhâddhi pemimpin sampè' sèdhâ. Asmana Usman dhâddhi nisbatta Kasoltanan Utsmaniyah. Katoronan Osman ngangghuy asmana dhâddhi nisbat Kasoltanan Utsmaniyah otabâ Ottoman è ḍâlem bhâsa Inggris.

Osman èbhâbhâraghi è bâkto Dinasti Abbasiyah èserrang prajhurit Mongol. È jhâmanna Osman, literasi sajhârâ ghun sakonè'.Kafadar, Cemal (1995). Between Two Worlds: The Construction of the Ottoman State. hlm. xii. Carèta oḍi'na ghi' bhuru ètolès è abâd 15 yâ'ni lebbi ḍâri saabâd samarèna Osman sèdhâ saèngghâ dhâddhi kalakoan sè abâk berrâ' ka ahli sajhârâ sè nolès amèsa fakta (kabâḍâ'ân sè nyata) bân mitos (kabâḍâ'ân sè èkaparcajhâi).Finkel, Caroline (2005). Osman's Dream: The Story of the Ottoman Empire, 1300-1923. Basic Books. hlm. 6. ISBN 978-0-465-02396-7. 

 Asmana sareng gellar 
Osman èngghi panèka potrana Erthugrul. Pan-brâmpan ahli sajhârâ nyebbhut nyama Osman èpondhut' ḍâri bhâsa Turki Atman otabâ Ataman bân pas èyobâ dhâddhi Osman mondhut ḍâri asmana sahabhât Rasulullah. Sombher Romawi Tèmor nyebbhut kalabân Ατουμάν (Atouman) otabâ Ατμάν (Atman) samantara Yunani nyebbhut Utsmān (ejaan Arab) otabâ ʿOsmān (ejaan Turki). Sombher Arab jhughân nyebbhut nyama Osman asalla Othman tapè akhèrra èyobâ abâ' dhibi' ma'lè lebbi islami.Kafadar, Cemal (1995). Between Two Worlds: The Construction of the Ottoman State. p. 124.

Maskè nyama Osman bâḍâ è ḍaftar Soltan Utsmaniyah nomor sèttong tapè dhibi'en ghi' bhuru ollè gellar soltan è taon 1383 è bâkto bâjâna dhaddi soltan yakni Murad I. È jhâman Osman oḍi', dhibi'en agellar bey akanta adipati otabâ bupati bân amimpin Asia kènè'.

 Carèta oḍi' 
Awalla ramana Osman, Erthugrul aropa'aghi pemimpin suku Kayı ḍâri Asia Tengah sè èntar ka Anatolia polana buruh ḍâri prajurit Mongol è taon 1230 M (628 H). Erthugrul ajhânjhi setia ka  Sultan Kayqubad I ḍâri Kesultanan Rum sampè' maddhek kabhupatèn è Söğüt, kennengan pèngghir Seljuk bân tatangghâna Kekaisaran Romawi Tèmor.Stanford Shaw, History of the Ottoman Empire and Modern Turkey (Cambridge: University Press, 1976), vol. 1 ISBN 9780521291637, p. 13

 Sombher